ZMLUVA O PODNÁJME NEBYTOVÝCH PRIESTOROV
č. S3/NZ/NP/2013

uzavretá v zmysle § 720 Občianskeho zákonníka a zákona č. 116/1990 v znení neskorších predpisov

Čl. I
Zmluvné strany

Obchodné meno:		Bytový podnik mesta Košice, s.r.o.
Sídlo:		Južné nábrežie č. 13, 042 19 Košice
V mene ktorého koná:		Ing. Róbert Ujpál – konateľ spoločnosti 
IČO:	  44 518 684
IČ DPH:	SK 2022722075
Zapísaná:	v Obchodnom registri Okresného súdu Košice I, odd. Sro, vl. č. 22846/V
Bankové spojenie:	VÚB, a.s., č. účtu: 18507512/0200
/ďalej len „nájomca“/

a

Obchodné meno:	
Sídlo: 		
IČO:		
DIČ:		
Zapísaná:	
Bankové spojenie:        		
/ďalej len „podnájomca“/

Čl. II
Predmet zmluvy

2.1    Nájomca dáva do podnájmu podnájomcovi nebytový priestor nachádzajúci sa v objekte  
         na Triede SNP 48/A v Košiciach – bufet, a to miestnosti č. 71, 102 na prízemí v trakte E a 
         miestnosti č. 55,56, na nástupnom podlaží v trakte E objektu, vo výmere 119,12 m2, 
         s prislúchajúcim podielom spoločných priestorov vo výmere 21,44 m2, (ďalej len „nebytový 
        priestor“).
2.2   Predmetom tejto zmluvy je aj poskytovanie služieb spojených s podnájmom nebytových  
        priestorov nájomcom a záväzok podnájomcu uhrádzať poskytované služby spôsobom a za 
        podmienok uvedených v tejto zmluve. Služby budú poskytované podnájomcovi v nebytovom 
        priestore (119,12 m2 + 21,44 m2).  
2.3   Objekt v ktorom sa nachádza nebytový priestor, je vo vlastníctve Mesta Košice a je vedený                
         Katastrálnym úradom v Košiciach, Správou katastra Košice II, v katastrálnom území Terasa 
        na LV č. 12576 ako budova súpisné č. 1280, nachádzajúca sa na parcele č. 545/1.
        Nájomca prehlasuje, že na základe Zmluvy č. 2009000455 uzatvorenej s vlastníkom 
        nehnuteľnosti je oprávnený nebytový priestor uvedený v bode 2.1 tejto zmluvy dať do  
        podnájmu. Zmluva je uzatvorená v zmysle Pravidiel prenajímania majetku mesta Košice 
        a Štatútu mesta Košice.

Čl. III
Účel podnájmu

3.1     Nájomca prenecháva  podnájomcovi do užívania za odplatu nebytový priestor  za účelom 
         jeho využitia bufetové služby.
3.2     Podnájomca sa zaväzuje užívať prenajatý priestor výlučne na dohodnutý účel.

Čl. IV
Úhrada za podnájom (ďalej aj „nájomné“)

4.1	Zmluvné strany sa dohodli, že podnájomca bude hradiť za užívanie predmetu zmluvy nájomné vo výške .............. €   bez DPH mesačne a zálohové platby za služby spojené s užívaním priestoru vo výške ............. € bez DPH mesačne. Zmluvné strany sa dohodli, že k nájomnému a zálohovým platbám za služby bude pripočítaná DPH podľa aktuálnej sadzby DPH. 
4.2	Neoddeliteľnou súčasťou zmluvy je Predpis nájomného a zálohových platieb pre nebytový priestor  /ďalej len „predpis“/, na základe ktorého je stanovená: 1. mesačná platba nájomného a 2. zálohová platba za služby /mesačná platba nájomného a zálohová platba za služby /ďalej len „mesačný zálohový predpis“/.
4.3	Podnájomca sa zaväzuje platiť mesačný zálohový predpis mesačne vždy do 5. dňa príslušného mesiaca bankovým prevodom na účet nájomcu vedený vo VÚB, a.s., 18507512/0200, alebo priamo  v pokladni spoločnosti, a to odo dňa prevzatia nebytového priestoru. 
4.4	Nájomca každoročne k 31.3. bežného roka oznámi podnájomcovi nebytového priestoru oficiálnu výšku priemernej inflácie za predchádzajúci kalendárny rok.      K  01.07. bežného roka prehodnotí výšku mesačnej platby nájomného, pričom túto je možné navýšiť o hodnotu minuloročnej priemernej inflácie, uvádzanej ako oficiálny údaj Štatistickým úradom SR a oznámenej podnájomcovi v súlade so znením  tohto bodu.
4.5	Nájomca vykoná zúčtovanie zálohových platieb oproti skutočným nákladom  jedenkrát ročne a predloží ho podnájomcovi do 31.5. nasledujúceho roka. Vyúčtovanie nákladov za služby spojené s užívaním nebytového priestoru je splatné do 30-tich dní odo dňa doručenia podnájomcovi.
4.6    Nájomca je oprávnený jednostranne upraviť výšku nájomného z nasledovných dôvodov:
a/	z dôvodu inflácie o hodnotu oficiálne štatisticky zistenej miery inflácie za predchádzajúci rok v súlade s b.4.4 tejto zmluvy,
b/	z dôvodu, ak sa Uznesením Mestského zastupiteľstva v Košiciach zmení výška nájomného určená Pravidlami prenajímania majetku mesta Košice a  dohodnutá výška nájomného nedosahuje aspoň základnú výšku nájomného určenú novými pravidlami.
	Podnájomca sa zaväzuje platiť upravené /zvýšené/ nájomné po doručení nového Predpisu nájomného a zálohových platieb s účinnosťou odo dňa, ktorý  je v predpise uvedený.
4.7	Zmluvné strany sa dohodli, že v prípade omeškania podnájomcu s plnením povinností stanovených v bode 4.3 alebo 4.5 tejto zmluvy, je nájomca oprávnený požadovať od podnájomcu zmluvnú pokutu vo výške 0,5 % za každý i začatý deň omeškania zo sumy zodpovedajúcej mesačnému zálohovému predpisu platnému k prvému dňu omeškania, a to  až do úplného zaplatenia nedoplatkov.
4.8	Zmluvné strany sa dohodli, že v prípade omeškania podnájomcu s plnením povinností 
           uvedených v bodoch 5.7, 6.2 až 6.15 tejto zmluvy zo strany podnájomcu je 
           nájomca oprávnený požadovať od podnájomcu  zmluvnú pokutu vo výške 0,5 % za 
           každý i začatý deň neplnenia povinnosti zo sumy  zodpovedajúcej mesačnému 
           zálohovému predpisu platnému k prvému dňu  porušenia povinnosti, a to až do splnenia 
           tejto povinnosti.
4.9	Podnájomca je povinný najneskôr v deň podpisu uhradiť finančnú zábezpeku vo výške dvojnásobku mesačného zálohového predpisu do pokladne nájomcu alebo na účet nájomcu vedený vo VÚB, a.s., č. ú.: 18507512/0200. Za deň úhrady sa v zmysle tejto zmluvy považuje deň pripísania finančnej čiastky na účet nájomcu alebo deň vkladu hotovosti do pokladne nájomcu..
4.10   Nájomca je oprávnený použiť finančnú zábezpeku uhradenú v súlade s bodom 4.9 
          tejto zmluvy:
          a/ v prípade omeškania podnájomcu s platením podľa bodu 4.3, 4.5 tejto zmluvy na úhradu splatnej pohľadávky nájomcu voči podnájomcovi
          b/ na úhradu zmluvnej pokuty v zmysle bodu 4.7 a 4.8. zmluvy,
          c/ na úhradu škody spôsobenej podnájomcom
          d/ na úhradu nákladov, ktoré nájomcovi vzniknú pri vyprataní predmetu nájmu po skončení nájmu v prípade, že podnájomca nebytový priestor neodovzdá v súlade s bodom 5.7 zmluvy.
4.11    V prípade, že nájomca použije finančnú zábezpeku na niektorý z účelov uvedených v 
           bode 4.10 zmluvy, je podnájomca povinný dorovnať finančnú zábezpeku do 7 dní odo dňa 
           doručenia oznámenia nájomcu. Pre účely doručovania oznámenia sa použijú
          podmienky uvedené v bode 5.5 tejto zmluvy.
4.12    Zmluvné strany sa dohodli, že finančná zábezpeka bude po započítaní nevysporiadaných
           nárokov nájomcu v zmysle bodu 4.10 písm. a/ až d/ tejto zmluvy vyplatená podnájomcovi
           po skončení podnájmu, vrátení nebytového priestoru a po vypracovaní a doručení  
           vyúčtovania nákladov za služby spojených s užívaním nebytového priestoru (bod 4.5 
           zmluvy, resp. zmluvy o dodávke a odbere tepla a teplej vody, uzavretej na nebytový 
           priestor) za kalendárny rok, v ktorom došlo k skončeniu podnájmu (t.j. najneskôr do 30.6.
           nasledujúceho kalendárneho roka), ak sa zmluvné strany nedohodnú inak. Vrátením 
           nebytového priestoru po skončení podnájmu sa podľa tejto zmluvy rozumie deň, kedy
           dôjde k riadnemu protokolárnemu (zápisničnému) odovzdaniu nebytového priestoru zo
           strany podnájomcu nájomcovi. 

Čl. V
Doba podnájmu a skončenie podnájmu

5.1     Podnájomná zmluva sa uzatvára na dobu neurčitú. 
5.2	Nájomca a podnájomca sa vzájomne dohodli, že podnájom nebytových priestorov uzavretý podľa tejto zmluvy je možné skončiť:
a/	výpoveďou bez uvedenia dôvodu
	výpovedná lehota je trojmesačná a začne plynúť od 1. dňa nasledujúceho kalendárneho mesiaca nasledujúceho po mesiaci, v ktorom bola výpoveď doručená druhej zmluvnej strane,    
b/	odstúpením od zmluvy zo strany nájomcu v zmysle bodu 5.5 tejto zmluvy, 
c/	dohodou zmluvných strán ku ktorémukoľvek dňu.
           d/    výpoveďou nájomcu pre omeškanie podnájomcu s úhradou mesačného zálohového 
                  predpisu v zmysle Článku IV. bod 4.1 a 4.3 tejto zmluvy za viac ako jeden mesiac, 
                  resp. s úhradou vyúčtovania prevyšujúceho výšku mesačného zálohového predpisu;
                  v tomto prípade je výpovedná lehota je jednomesačná a začne plynúť od 1. dňa  
                  kalendárneho  mesiaca nasledujúceho po mesiaci, v ktorom bola výpoveď doručená 
                 druhej zmluvnej strane. 
5.3   Ak sa zmluvné strany nedohodnú inak ku dňu zániku podnájmu nebytových priestorov, 
        podnájom uzavretý podľa tejto zmluvy zaniká:
        a/	zánikom predmetu podnájmu,
        b/ smrťou fyzickej osoby resp. zánikom právnickej osoby, ak nemá právneho nástupcu   
5.4    Výpoveď musí mať písomnú formu a musí byť doručená druhej zmluvnej strane, inak je  
        neplatná. 
5.5     Nájomca je oprávnený od zmluvy odstúpiť pri podstatnom porušení zmluvnej  
         povinnosti zo strany podnájomcu. Podstatným porušením zmluvnej povinnosti sa pre  
          účely tejto zmluvy rozumie:
          a/  omeškanie s úhradou mesačného zálohového predpisu v zmysle Článku IV. bod 4.1 tejto zmluvy za viac ako jeden mesiac alebo
          b/ akékoľvek porušenie podmienok užívania zo strany podnájomcu definovaných   v článku VI. body 6.2 – 6.9 tejto zmluvy alebo
          c/ omeškanie s dorovnaním finančnej zábezpeky podľa bodu 4.11 tejto zmluvy,
	d/ v prípade, že si podnájomca predmetný nebytový priestor neprevezme ani v lehote 10 dní odo dňa písomného oznámenia nájomcu o povinnosti prevziať nebytový priestor,
          e) ak podnájomca svojou činnosťou (resp. konaním osôb, ktorým umožnil užívanie priestorov, ktoré má v podnájme) opätovne naruší pokojné užívanie priestorov objektu Triedy SNP 48/A, v Košiciach ostatných užívateľov, najmä hlukom, nevhodným správaním, odpadmi a pachmi. 
          Odstúpením od zmluvy sa táto zmluva zrušuje dňom, kedy došlo k doručeniu písomného odstúpenia.
5.6     Zmluvné strany sa dohodli, že pre účely doručovania výpovede alebo odstúpenia od zmluvy 
         sa za deň doručenia považuje deň prevzatia poštovej zásielky alebo deň vrátenia zásielky    
          odosielateľovi, ak sa zásielka vráti druhej strane ako nedoručená, nedoručiteľná alebo               
          neprevzatá v odbernej lehote. Zmluvné strany sa dohodli, že pre doručovanie je rozhodná 
          adresa, ktorá je ako sídlo uvedená v záhlaví tejto zmluvy alebo adresa nebytového 
          priestoru. V prípade zmeny adresy, ktorá je  uvedená v záhlaví je zmluvná strana povinná 
          o tom bezodkladne písomne informovať druhú stranu.
5.7    Podnájomca je povinný najneskôr do 3 dní po skončení nájmu uvoľniť a vypratať nebytové 
         priestory a odovzdať nájomcovi. V prípade, že podnájomca v stanovenej lehote po skončení 
         podnájmu nebytový priestor neodovzdá nájomcovi, neodvolateľne splnomocňuje nájomcu                                        
         na vypratanie predmetu podnájmu na náklady podnájomcu a jeho nebezpečenstvo.

Čl. VI
Podmienky užívania

6.1    Nájomca odovzdal a podnájomca prevzal predmet podnájmu v stave, ktorý je mu dobre známy.
6.2	Podnájomca je povinný umožniť nájomcovi vstup do nebytového priestoru za účelom kontroly spôsobu a účelu užívania nebytového priestoru a umožniť prístup k uzatváracím ventilom na požiadanie nájomcu. V prípade havárie je povinný zabezpečiť okamžitý prístup do nebytového priestoru.
6.3	Podnájomca je povinný bez zbytočného odkladu oznámiť nájomcovi potrebu opráv, ktoré má nájomca urobiť, a umožniť vykonanie týchto i iných nevyhnutných opráv; inak podnájomca zodpovedá za škodu, ktorá nesplnením povinnosti vznikla.
6.4	Podnájomca je povinný uhrádzať náklady spojené s obvyklým udržiavaním. Pre výklad obvyklého udržiavania sa použijú pojmy drobné opravy a obvyklé udržiavacie náklady, tak ako ich vymedzujú ustanovenia vyhlášky č. 87/1995 Z. z. § 5 až § 9.
6.5	Podnájomca nie je oprávnený prenechať nebytový priestor alebo jeho časť do podnájmu.
6.6   Podnájomca je oprávnený prenajatý priestor označiť svojim obchodným menom, so špecifikáciou predávaného sortimentu v rozsahu podnikateľskej činnosti.
	Umiestnenie cudzej reklamy, ktorá by bola zdrojom zvláštnych príjmov, je povinný vopred dohodnúť s nájomcom a príslušnou mestskou časťou.
6.7    Akékoľvek zmeny, stavebné úpravy, doplnenie predmetu podnájmu, prípadne iné technické 
         zhodnotenie nehnuteľnosti, ktoré sa nezhodujú s projektom alebo daným stavom v dobe 
         odovzdania nebytového priestoru podnájomcovi, môže podnájomca vykonať iba 
         s predchádzajúcim písomným súhlasom nájomcu. Súhlas s prípadnými úpravami dáva 
         nájomca písomne na základe predchádzajúcej  písomnej žiadosti podnájomcu. 
 Stavebné úpravy, resp. akékoľvek zmeny vykoná podnájomca v súlade s platnými   
 všeobecne záväznými právnymi predpismi na vlastné náklady, bez  započítania  
 vynaložených peňažných prostriedkov a to aj v prípade ukončenia zmluvného vzťahu, ak sa  
 zmluvné strany nedohodnú inak. Zmluvné strany sa dohodli, že v prípade udelenia súhlasu  
 nájomcu s úpravami nebytového priestoru udeleného na základe tejto podnájomnej zmluvy 
 vylučujú použitie ustanovenia § 667 Občianskeho zákonníka, vety poslednej. 
6.8	Podľa zákona č. 314/2001 Z. z. o ochrane pred požiarmi za požiarnu ochranu prenajatých priestorov zodpovedá podnájomca nebytového priestoru, ktorý si plní všetky povinnosti podľa § 4 a 5 zákona.
6.9  Podnájomca je oprávnený užívať prenajatý priestor len na dohodnutý účel v súlade s ustanovením bodu 3.1 zmluvy. 
6.10	Po skončení podnájmu je podnájomca povinný vrátiť nebytový priestor nájomcovi v stave, v akom ho prevzal, s prihliadnutím na obvyklé opotrebenie. 
6.11	Podnájomca je povinný bezodkladne oznámiť nájomcovi všetky zmeny vzťahujúce sa k  nebytovému priestoru a zmeny, ktoré majú vplyv na využitie nebytového priestoru podnájomcom. 
6.12   Poistenie hmotného majetku a tovaru si vo vlastnom záujme zabezpečuje podnájomca   
          nebytového priestoru.
6.13   Nájomca upozorňuje podnájomcu na prísne dodržiavanie ustanovení vo veci ochrany 
          osobných údajov v zmysle zákona č. 428/2002 Z. z.
6.14   Podnájomca sa zaväzuje nerušiť v prevádzkových priestoroch nočný kľud a občianske   
          spolužitie.  
6.15  Podnájomca sa zaväzuje v zmysle § 7 zákona č. 377/2004 Z.z. O ochrane nefajčiarov v platnom znení dodržiavať zákaz fajčenia, okrem fajčiarne vyhradenej pre zamestnancov. Podnájomca svojim podpisom súhlasí s tým, aby prípadné škody, ktoré vzniknú nedodržaním tohto zákazu znášal na vlastné náklady v celom rozsahu.
6.16   Podnájomca podpisom tejto zmluvy udeľuje súhlas so správou, spracovávaním a 
         uchovávaním osobných údajov v zmysle § 7 zákona č. 428/2002 Z.z. V platnom znení pre 
         účely nájomcu. Tento súhlas udeľuje podnájomca na dobu neurčitú.

Čl. VII
Záverečné ustanovenia

7.1	Zmluva je vyhotovená v 4 rovnopisoch, z ktorých 1 vyhotovenie obdrží podnájomca  a 3 nájomca.
7.2	Túto zmluvu možno zmeniť len dodatkom k zmluve, ktorý musí mať písomnú formu.
7.3	Pokiaľ v tejto zmluve nie je inak uvedené, právne vzťahy sa riadia platnými právnymi predpismi Slovenskej republiky.
7.4	Obe zmluvné strany uzatvárajú túto zmluvu slobodne, vážne, bez tiesne a vyhlasujú, že obsah tejto zmluvy je pre nich určitý a zrozumiteľný.
7.5	Zmluva nadobúda platnosť dňom jej podpísania oboma zmluvnými stranami a  účinnosť dňom, ktorý nasleduje po dni jej zverejnenia.

V Košiciach, dňa                                                       V Košiciach, dňa
Za nájomcu                                                               Za podnájomcu	Za n		

............	…..........................................                          .....…..........................................
Ing. Róbert Ujpál                                                        
konateľ spoločnosti